Ghanan vaakuna

Ghanan vaakuna on Ghanan tunnus lipun, kansallislaulun ja moton ohella. Sen suunnitteli ghanalainen Amon Kotei.

Kilpi on nelijakoinen. Ensimmäisessä kentässä on miekka ja sauva ja toisessa kentässä linna. Ne edustavat valtion hallintoa. Kolmannessa kentässä on kaakaopuu kuvaamassa maataloutta. Neljännessä kentässä on kaivos, joka kuvaa teollisuutta. Kilven keskellä on leijona, joka kertoo yhteyksistä Yhdistyneeseen kuningaskuntaan ja Kansainyhteisöön. Lakipunoksessa on maan lipun värit ja sen yläpuolella on musta tähti, joka on myös maan lipussa. Se symboloi Afrikan vapautta. Kilvenkannattajina on kaksi kotkaa kuvaamassa maan voimakasta ja tarkkaavaista suojelua. Kotkien kaulassa on Ghanan lipun värit sisältävä nauha, jossa on musta tähti. Vaakunassa on valtion motto Freedom and Justice, suomeksi Vapaus ja oikeudenmukaisuus.

Lähteet

Vaakuna
Luokka:Valtioiden vaakunat